Obi-Wan Kenobi (serie de televisión)

***Obi-Wan Kenobi*** é unha miniserie estadounidense creada para o servizo de streaming Disney+. Forma parte da franquía da *Guerra das galaxias* e está protagonizada por Ewan McGregor como Obi-Wan Kenobi, quen retoma o seu papel dende a triloxía precuela da *Guerras das galaxias*. A serie está ambientada após os acontecementos de *Star Wars Episode III: Revenge of the Sith* (2005), e conta como Kenobi é enviado a rescatar a Princesa Leia que foi secuestrada (Vivien Lyra Blair) polo Imperio Galáctico, o cal provoca un enfrontamento co seu aprendiz, Darth Vader (Hayden Christensen).

O proxecto orixinouse nun principio como un filme escrito por Hossein Amini e dirixido por Stephen Daldry, mais foi reelaborado como unha serie limitada tras o fracaso comercial de *Solo: A Star Wars Story* (2018). Confirmouse que McGregor protagonizaría en agosto de 2019 e Deborah Chow foi contratada para dirixir un mes despois. A produción estaba programada para comezar en xullo de 2020, mais a serie suspendeuse en xaneiro de 2020 porque Lucasfilm non estaba satisfeito cos guións. Joby Harold foi contratado para reescribir a serie e servir como showrunner en abril de 2020, como produtor executivo con Chow, McGregor, Kathleen Kennedy e Michelle Rejwan. O casting adicional tivo lugar en marzo de 2021, e incluíu no resto do elenco a Joel Edgerton, Bonnie Piesse, Jimmy Smits, James Earl Jones e Christensen retomando os seus papeis na triloxía precuela. A rodaxe comezou en maio de 2021 nos Ánxeles, utilizando a tecnoloxía StageCraft videowall, e rematou en setembro. Natalie Holt compuxo a partitura, mentres que o compositor de filmes de *Star Wars* John Williams escribiu o "Tema de Obi-Wan", que foi adaptado por William Ross.

Os dous primeiros episodios de *Obi-Wan Kenobi* estreáronse o 27 de maio de 2022. Os catro episodios seguintes lanzáronse semanalmente ata o 22 de xuño. A serie recibiu críticas xeralmente positivas; os críticos eloxiaron a actuación de McGregor, mais algúns criticaron o guión.

## Sinopse 
Dez anos despois dos eventos de *Star Wars Episode III: Revenge of the Sith* (2005) nos cales os Jedi foron destruídos pola Orde 66]] e o aprendiz de Obi-Wan Kenobi, Anakin Skywalker, se converteu no Sith Lord Darth Vader, Kenobi agóchase no planeta Tatooine, vixiando o fillo de Anakin, Luke. Un día recibe a misión de rescatar a filla de Anakin, Leia, que foi raptada polos inquisidores cazadores de Jedi do Imperio Galáctico. Isto provoca un enfrontamento entre Kenobi e Vader.

## Personaxes 
* Ewan McGregor como Obi-Wan Kenobi
* Rupert Friend como Grand Inquisitor
* Sung Kang como Fifth Brother
* Moses Ingram como Reva Sevander / Third Sister
* Vivien Lyra Blair como Leia Organa
* Kumail Nanjiani como Haja Estree
* Hayden Christensen e James Earl Jones como Anakin Skywalker / Darth Vader
* Indira Varma como Tala Durith
* O'Shea Jackson Jr. como Kawlan Roken
* Benny Safdie como Nari
* Joel Edgerton como Owen Lars
* Bonnie Piesse como Beru Whitesun Lars
* Simone Kessell como Breha Organa
* Flea como Vect Nokru
* Jimmy Smits como Bail Organa
* Marisé Álvarez como Nyche Horn
* Rya Kihlstedt como Fourth Sister
* Zach Braff como voz de Freck
* Maya Erskine como Sully
* Ian McDiarmid como Emperor Palpatine

## Notas